
SORKADHJA 
EVETMUAR 


Në një pyll të largët jetonte një sorkadhe. Rrinte 
e vetmuar, sepse nuk pëlqente asnjë shok apo shoqe. 
Njërën e kishte braktisur se ishte grykëse dhe e 
pangopur, tjetrin se ishte dinak, ndërsa një tjetër se 
ishte e shëmtuar. Dhe në fund, ngeli e vetmuar. 

Një ditë prej ditëve, doli në pyll për të shëtitur. 
Rreth e qark shihte shokët e shoqet e saj që luanin 
dhe qeshnin së bashku. I shikonte, dhe u bë pak 
ziliqare. Mirëpo ç'të bësh, ajo nuk hiqte dot dorë nga 
vesi i saj i mospëlqimit. Për këtë arsye, vetëm sa i 
shihte dhe mërzitej. 

Kaluan shumë ditë dhe më në fund, mezi e gjeti 
një shoqe. Në fillim nuk kishte asnjë problem. Por r 






























ditë, kur e kishin lënë të takoheshin e të shëtisnin 
së bashku, shoqja e saj erdhi pak me vonesë. 
Sorkadhja u zemërua aq shumë me të sa vendosi të 
mos takohej më. 

Përsëri mbeti vetëm. Filloi të mendonte se nuk 
do të shpëtonte kurrë nga kjo gjendje. 

Kaluan ditë të tëra dhe sorkadhja ishte 
mërzitur shumë prej vetmisë. 

"Duhet të gjej sa më shpejt një shoqe, por të 
jetë pa të meta\ - mendonte ajo me vete. 

Po kthehej në shtëpi e dorëzuar dhe e 
dëshpëruar. Rrugës takoi një kaproll të moshuar. 

Ai e pyeti: 

- Sorkadhe... sikur... të shoh... të dëshpëruar?! 

-Po, është e vërtetë, - u përgjigj sorkadhja dhe 
tek syri i ndriti një lot. 





Më pas sorkadhja ia tregoi të gjitha një e nga 
një. Kaprolli i moshuar, pasi e dëgjoi me vëmendje, i 
tha: 

- Ah, moj bija e ime e shkretë! A ka mik pa të 
meta? Mjafton të mos kenë qëllime të këqija. Ai që 
kërkon mik pa të meta, ngelet pa mik dhe detyrohet 
të jetojë i vetmuar. 

Sorkadhja e vetmuar, i dha të drejtë kaprollit 
të moshuar. Prandaj, puna e parë që bëri, ishte të 
gjente shoqet, të cilat i kishte braktisur kot dhe 
t'u kërkonte falje. 

Që nga ajo ditë, sorkadhja nuk braktisi më 
asnjë shoqe pa shkak dhe shpëtoi nga jeta e 
vetmuar. 







LEPURUSHI 

ZEMËRMIRË 


Në një pyll na jetonte një lepurush zemërmirë dhe 
dashamirës. Vraponte gjithmonë në ndihmë të të tjerëve 
dhe i ndihmonte nevojtarët me aq sa kishte mundësi. 

Një ditë, doli të shëtiste në pyll me qëllimin e mirë 
për të ndihmuar ndonjë kafshë në nevojë. Ndërkohë 
që ishte duke vështruar përreth, iu ngul në këmbë 
një gjemb i madh. Prej dhimbjes së madhe, filloi të 
përpëlitej në tokë. 


Lepurushi, që gjithmonë vraponte në ndihmë të të 
tjerëve, tani kishte vetë nevojë për ndihmë. Gjembi i 
ishte ngulur aq thellë, saqë ishte e pamundur ta nxirrte 
vetë. 











Lepurushi zemërmirë priti me orë të tëra për 
ndihmë. Mirëpo, për fat të keq, nuk i erdhi asnjë 
ndihmë. Sapo i preu shpresat dhe iu dorëzua fatit, pa 
një arush që po kalonte andej: 

- Arush, vëlla, të lutem më ndihmo! Më është 
ngulur një gjemb i madh në këmbë dhe nuk mund të 
lëviz fare. 

Arushi e dëgjoi ankimin e lepurushit dhe i tha: 

- Lepurush, vëlla, tani s'kam kohë të merrem me 
ty! Pastaj, përse duhet të të ndihmoj?.. 

Pasi tha këto f jalë, u largua dhe e la vetëm 
lepurushin. Tani lepurushit iu prenë fare shpresat. 
Nuk kishte më shpresë për të. Natën e kaloi duke 
rënkuar nga dhimbja. Në mëngjes, kur lindi dielli, 
pa sorrën, e cila kishte dalë të gjente ushqim që me 
rrezet e para të dritës. 




















- Sorrë, motër! Më është ngulur një gjemb në 
këmbë. A më ndihmon ta nxjerr! - iu lut lepurushi. 

- Më duket se ti je ai lepurushi që para disa ditësh 
shpëtove zogun tim të vogël, që ra prej folesë. Patjetër 
që do të të ndihmoj... 

Me sqepin e saj e nxori gjembin e madh prej këmbës 
së lepurushit. 

Lepurushi e falënderoi nga zemra sorrën; edhe pse 
me vështirësi, arriti në shtëpi. Qëndroi shtrirë, d erisa 
iu shërua këmba. 

Pas disa ditësh, kur këmba e tij ishte shëruar 
plotësisht, doli në pyll për të shëtitur. Sigurisht që 
mendonte të bënte përsëri të mira. Ndërsa, ishte duke 
shëtitur, pa një gjahtar që kishte drejtuar çiften e 
tij në një vend. U bë kureshtar dhe u af rua pa e vënë 
re. Por ç'të shihte! Gjahtari kishte vënë në shënjestër 
arushin, i cili refuzoi ta ndihmonte pak ditë më parë. 

Lepurushi zemërmirë, për një çast nguroi t'i jepte 

ndihmë, por pasi u mendua mirë, vendosi ta ndihmonte 
arushin. Kështu që, duke kaluar si shigjetë mes 
gjahtarit dhe arushit, tërhoqi gjithë vëmendjen nga 
vetja e tij. 

Arushi përfitoi nga kjo gjendje dhe arriti t'i 
shpëtonte gjahtarit. Ndërkohë që gjahtari po kërkonte 
lepurushin, arushi kishte kohë që ia kishte mbathur. 
Kurse lepurushi u fsheh në një kaçube dhe shpëtoi prej 
gjahtarit. 

Pasi kaluan disa ditë, arushi pa lepurushin në pyll 
dhe iu afrua kokulur. 

- Lepurush vëlla! Më vjen turp prej teje! Kur ti 
kishe nevojë për ndihmë, unë nuk të ndihmova. E 
megjithatë, ti më shpëtove jetën. Më mësove se të 
keqes duhet t'i përgjigjesh me të mirë. Të jam shumë 
mirënjohës! Prej sot e tutje, do të dalim së bashku 
në ndihmë të të tjerëve. Lepurushi e pranoi ndjesën e 
arushit dhe duke i buzëqeshur, e falënderoi atë. 







ROSAKU 
I VOSËL 


Në bregun e një liqeni jetonte një familje 
rosash, e cila përbëhej nga rosa nënë, rosaku 
baba dhe rosaku i tyre i vogël. 



Rosaku, sapo kishte ardhur në jetë, dhe 
ishte bërë pjesë e asaj familjeje. Prindërit e 
donin shumë dhe e ruanin nga çdo rrezik. Liqeni 
ku jetonin, ishte i bukur, por në disa vende të 
tij kishte dhe kafshë të rrezikshme. Nëna dhe 
babai e dinin mirë këtë gjë, prandaj nuk e lejonin 
rosakun e vogël të dilte i vetëm në liqen dhe e 
paralajmëronin shpesh herë për këtë. 








































Por një ditë prej ditëve, rosaku i vogël 
vendosi të dilte për shëtitje në liqen, pa dijeninë 
e prindërve. Ata ishin ende në gjumë, kur ai u 
hodh në ujë. Teksa lodronte me valëzat e kaltra, 
tha me vete: "E përse nuk më japin leje të notoj 
në liqen?!.. Unë notoj shumë mirë! Nuk ka asnjë 
rrezik për mua!" 

Rosaku i vogël nuk e dinte se, më tutje 
ndodhej një krokodil, i cili kishte dalë dhe po 
priste të kapte ndonjë gjë për të ngrënë. Notoi 
deri sa u kënaq dhe vendosi të kthehej në 
shtëpi. Teksa notonte, pa që valëzat papritur u 
bënë të egra e kërcënuese. Ktheu kokën pas dhe 
vuri re se dikush po e ndiqte nga pas. Më në fund 
e njohu, ishte një krokodil i madh e i frikshëm. 







Rosakun e vogël e zuri paniku dhe nuk dinte ç'të 
bënte. Prej f rikës së madhe, filloi të notonte me sa 
fuqi që kishte. 

Ai notonte shpejt, por krokodili notonte 
më shpejt se ai. Pas një ndjekjeje të shkurtër, 
krokodili e arriti rosakun e vogël dhe sapo e hapi 
gojën për ta kollofitur, u godit nga plumbi i një 
gjahtari, i cili kishte dalë për gjah. Rosaku i vogël 
arriti të shpëtonte për mrekulli. 

Në atë moment, nëna dhe babai i rosakut të 
vogël u zgjuan nga krisma e armës së gjahtarit. 

Kur vunë re se rosaku i vogël nuk ishte aty, u 
shqetësuan shumë. Filluan ta kërkonin gjithandej, 
me frikën mos i kishte ndodhur ndonjë gjë e keqe. 

Më në fund, e gjetën rosakun e vogël në breg 
të liqenit duke u dridhur nga f rika. Menjëherë 




nxituan drejt tij dhe e pyetën se çfarë kishte 
ndodhur. Rosaku i vogël, prej frikës, nuk mundi t'u 
tregonte asgjë prindërve të tij. Por kur e mori veten, 
u tregoi të gjitha ato që kishin ndodhur. 

- O vogëlushi ynë i dashur! Nëse ne të ndalojmë 
nga diçka, dije se ajo është për të mirën tënde. Ti 
nuk na dëgjove dhe për pak desh u bërë ushqim për 
krokodilin. Po sikur të të kishte ndodhur ndonjë gjë 
e keqe, çfarë do të bënim ne?! Prandaj, mos e bëj më 
një gjë të tillë! - i thanë prindërit, të cilët e morën 
pranë dhe e përqafuan me dashuri. 

Rosaku i vogël dëgjoi me vëmendje këshillat e 
porositë e prindërve, dhe premtoi se gabime të tilla 
nuk do të bënte më. 






MOLLËKUQJA DHE 
NJERIU DEMBEL 


Në një vend të largët, jetonte një mollëkuqe, e cila 
fluturonte dhe shëtiste, por herë pas here ulej "të 
pushonte" mbi njerëzit, sipas dëshirës. Njerëzve u 
pëlqente shumë kjo gjë... 

Një ditë prej ditëve, mollëkuqja kishte dalë për 
shëtitje përreth vendit ku jetonte. Ajo fluturoi deri atje 
ku e çuan krahët e saj të vegjël. Më në fund ndjeu lodhje 
dhe u ul për t'u çlodhur mbi supin e një njeriu. Njeriu e vuri 
re nuse pashkën dhe u gëzua shumë. 



- Miq, e patë? Mbi mua u ul një mollëkuqe. Tashmë do 
të më kthehet fati. Prandaj s'kam më nevojë të mundohem 
shumë për të punuar, sepse kjo mollëkuqe pashke do të më 
sjellë fat... 


















punuar e pa u munduar nuk mund të arrish asgjë, - i tha 
nuse pashka. 

Pas një farë kohe, punët e njeriut mbi të cilin ishte 
ulur mollëkuqja, filluan të mos shkonin mbarë, sepse ai 
nuk i jepte rëndësinë e duhur asnjë pune. 






"Sido që të jetë, kam fatin në anën time dhe 
punët do të më shkojnë mbarë...", - mendonte ai 
me vete. 

Mirëpo punët nuk shkonin aspak ashtu siç 
mendonte ai. Njeriu erdhi deri në atë gjendje, sa 
po humbiste gjithçka. 

Pikërisht në këtë kohë, mollëkuqes i erdhi 
në mendje njeriu, tek i cili ishte ulur para disa 
ditësh dhe mendoi ta vizitonte sërish. Në fakt 
nuk besonte, por përsëri u bë kureshtare në i 
kishte sjellë fat apo jo. Prandaj dhe e mbajti 
f rymën te ai. Kur ai e pa, u nxeh shumë dhe i 
bërtiti: 

- Mollëkuqe, përse erdhe, apo mos ndoshta 
për të më shkatërruar plotësisht!? 





- Qetësohu pak, o njeri! Nëse nuk punon e 
përpiqesh, por mbështe+esh tek një insekt i vogël, 
kushedi se çfarë do të të ndodhë tjetër. Mos u bëj 
dembel, por fillo të punosh! 

Njeriu u trondit pak nga fjalët e mollëkuqes, 
por, megji+hatë, i dha të drejtë asaj. 

- Pa shikoni këtë insekt! Sa bukur flet... E folura 
e saj është një mësim i vlefshëm për mua, - tha 
njeriu dhe i kërkoi ndjesë mollëkuqes për f jalët e 
rënda që i kishte thënë asaj. 

Prej asaj dite, filloi të punonte shumë dhe 
me ndihmën e Allahut, punët e tij filluan të 
përmirësoheshin. Mollëkuqes iu bë shumë qejfi... 





